Liborijs Depkins
Liborijs Depkins (vācu: Liborius Depkin, 1652—1708) bija vācbaltiešu luterāņu mācītājs. Rīgas Jāņa baznīcas latviešu draudzes mācītājs (1690), Rīgas Domskolas rektors, Rīgas pilsētas konsistorijas piesēdētājs (1701), latviešu izdevumu redaktors un cenzors, latviešu valodas Bībeles pirmā izdevuma redakcijas komisijas loceklis. Latviešu garīgo dziesmu un "Vācu-zviedru-poļu-latviešu vārdnīcas" autors.